Kaán Károly XVI. Országos
Természet-és Környezetismereti Verseny

A Kaán
Károly Országos Természet-és Környezetismereti
Verseny Pest megyei döntőjének iskolánk kilencedik
alkalommal adott otthont.

Április 18-án
25 iskolából 85 versenyző, 44 ötödik és 41 hatodik
osztályos versengett az országos versenybe
jutásért, amelyet Mezőtúron rendeznek május
16-17-18-án.

Arra törekedtünk,
hogy a közel százhúsz vendég – tanár és diák
– élményekkel gazdagodva térhessen haza. A
zsibongóban régi mogyoródi tárgyakból
álló kiállítást tekinthették meg,
melynek anyagát Krekó József,
Barna Jánosné, Gyulai Ferencné adta. Ezúton is
köszönjük segítségüket. A
felkészítő tanároknak Vanekné
Lombos Éva, a budaörsi 1. sz. Általános Iskola
földrajzszakos tanára tartott előadást a dolgozatírás
ideje alatt az Egyesült Államok nemzeti parkjairól. Az
ebéd után pedig a Lilliputi mimikri
című természetfilmet nézték meg
vendégeink Molnár Attila Dávid lebilincselő
előadása keretében.

A diákok 90 percig
írhatták a versenydolgozatot. Felkészültségük
magas színvonalát mutatja, hogy a 100 pontos feladatlapot az
első helyezett az 5. osztályosoknál 96 pontra, a 6.
osztályosoknál 99 pontra teljesítette. Az első hat
helyezett és tanáraik nagyon értékes
könyvjutalomban részesültek, de minden versenyző
és felkészítő tanár emléklapot kapott.

Iskolánkból
öt ötödikes és egy hatodikos osztályos
tanuló versenyzett. Már év eleje óta rendszeresen
készültek tanáraikkal, Zelnikné
Török Ilonával és Kurucz
Katalinnal.

A legjobban
teljesítő mogyoródi tanuló Fekete Botond 5. osztályos tanuló volt, 92
pontjával IV. helyezést ért el.

Felkészítő
tanára: Zelnikné Török Ilona.

A többi
versenyzőnk is megállta a helyét, hiszen ez a verseny nem
csupán a tanult tananyagra épül, hanem a
Természetbúvár újság cikkeinek rendszeres tanulását
is megkívánja.

Nagyon büszkék
vagyunk rájuk! Itt szeretnék köszönetet mondani
versenyző tanítványaink szüleinek is, akik
támogatták, segítették gyermekeiket ebben a komoly
munkában. Ezúton is köszönöm minden
kollégámnak az együttműködő munkát, hiszen
csak közös összefogással tudunk ilyen rangos megyei
szintű versenyt lebonyolítani.

Reményeink szerint
vendégeinknek tartalmas, szép napot szereztünk, és
jövőre ismét szívesen jönnek hozzánk
versenyezni.

Kurucz Katalin

megyei versenyszervező

Iskolánk tanulóinak eredményei

5.osztály

Résztvevő
tanuló neve

Felkészítő
tanár neve

Pontszám

Helyezés

Fekete
Botond

Zelnikné Török Ilona

92

4.

Maszlag
Richárd

Zelnikné Török Ilona

80

14.

Erdős
Fanni

Zelnikné Török Ilona

77

17-19.

Pásztor
Eszter

Zelnikné Török Ilona

71

24.

Kovács
Noémi

Zelnikné Török Ilona

70

25-27.

Iskolánk tanulóinak eredményei

6.osztály

Résztvevő
tanuló neve

Felkészítő
tanár neve

Pontszám

Helyezés

Erdős
Janka

Kurucz Katalin

71

21.